पीएम मोदी की बायोपिक के पोस्टर पर जावेद अख्तर हुए थे हैरान, अब फिल्म के प्रोड्यूसर ने दिया यह जवाब  
जावेद अख्तर के ट्वीट पर फिल्म के प्रोड्यूसर ने दिया जवाब
पीएम नरेंद्र मोदी की बायोपिक के प्रोड्यूसर हैं संदीप सिंह
पीएम नरेंद्र मोदी की बायोपिक 5 अप्रैल को रिलीज होगी
We have taken the songs 'Ishwar Allah' from the film '1947:Earth' and the song 'Suno Gaur Se Duniya Walon' from the film 'Dus' in our film, thus we have given the due credits to respective lyricists Javed Sahab and Sameer Ji. @TSeries is our Music partner. @ModiTheFilm2019

74 वर्षीय गीतकार का नाम प्रसून जोशी, समीर, अभेंद्र कुमार उपाध्याय, सरदार, पैरी जी और लवराज आदि गीतकारों के साथ दिया गया है. संदीप ने कहा कि प्रधानमंत्री नरेंद्र मोदी (PM Narendra Modi) की बायोपिक में '1947: अर्थ' से जावेद अख्तर (Javed Akhtar) का गीत 'ईश्वर अल्लाह' शामिल किया गया. प्रोड्यूसर ने शनिवार को टि्वटर पर कहा, "हमने अपनी फिल्म में '1947: अर्थ' से 'ईश्वर अल्लाह' और 'दस' फिल्म से 'सुनो गौर से दुनिया वालों' लिया है इसलिए हमने संबंधित गीतकारों जावेद साहब और समीर जी को श्रेय दिया है. टी सीरीज हमारी म्यूजिक पार्टनर है."    

Am shocked to find my name on the poster of this film. Have not written any songs for it ! pic.twitter.com/tIeg2vMpVG

गौरतलब है कि शुक्रवार को  जावेद अख्तर (Javed Akhtar) ने ट्वीट किया था, "मैं इस फिल्म के पोस्टर पर अपना नाम देखकर हैरान हूं. मैंने इसके लिए कोई गीत नहीं लिखा." इस ट्वीट को उनकी पत्नी शबाना आजमी और बेटे फरहान अख्तर ने री-ट्वीट किया है. उमंग कुमार के निर्देशन और विवेक ओबरॉय के मुख्य किरदार वाली फिल्म 'पीएम नरेंद्र मोदी' पांच अप्रैल को रिलीज होगी. फिल्म के कलाकारों में बोमन ईरानी, मनोज जोशी, जरीना वहाब और प्रशांत नारायणन भी शामिल हैं.